Estatuto de Autonomía de Galicia de 1981/Título Terceiro


Título Terceiro: Da Adminitración Pública Galega

Artigo 39

Correspóndelle á Comunidade Autónoma a creación e estructuración da súa propia Administración pública, dentro dos principios xerais e normas básicas do Estado.

Artigo 40

Nos termos previstos no artigo 27.1.2 deste Estatuto, por Lei de Galicia poderase:

Recoñece-la comarca como entidade local con presonalidade xurídica e demarcación de seu. A comarca non suporá, necesariamente, a supresión dos municipios que a integren.
Crear, tamén, agrupacións baseadas en feitos urbanísticos e outros de carácter funcional con fins específicos.
Recoñecer personalidade xurídica á parroquia rural.

Artigo 41

A Comunidade Autónoma exercerá as súas funcións administrativas por órganos e entes dependentes da Xunta de Galicia. Tamén poderá delegar nas provincias, municipios e demais entidades locais recoñecidas neste Estatuto.